jkorsvik/nowiki_second_scrape_merged huggingface dataset:
Jean-Philippe Durand

Jean-Philippe Durand (født 11. november 1960 i Lyon i Rhône) er en fransk tidligere fotballspiller.
Durand var en anvendelig spiller som bekledde defensiv midtbane eller høyre-back. Han startet karrieren hos Lyon. Da han aldri fikk sjansen på deres A-lag valgte han å satse på studier mens han spilte fotball på fjerde divisjonsnivå for Toulouse-Fontaines. Der ble han oppdaget av Toulouse som ga han sjansen til en karriere som profesjonell fotballspiller. Bordeaux hentet ham i 1989. Da Bordeaux ble tvunget til nedrykk i 1991, dro han videre til Marseille. 


== Referanser ==


== Eksterne lenker ==
(en) Jean-Philippe Durand – Transfermarkt 
(en) Jean-Philippe Durand – national-football-teams.com 
(en) Jean-Philippe Durand – FootballDatabase.eu 
(en) Jean-Philippe Durand – Soccerway 
(en) Jean-Philippe Durand – EU-Football.info 
Profil hos Fédération Française de Football
Bill Olner

William John Olner (født 9. mai 1942 i Atherstone i Warwickshire i Storbritannia, død 18. mai 2020 i Nuneaton i Warwickshire) var en britisk politiker tilhørende Labour Party. 
Han var leder av Nuneaton Borough Council, og ble parlamentsmedlem for valgkretsen Nuneaton fra 1992 til 2010. 
Olner døde av COVID-19 på et sykehus i Nuneaton i Warwickshire den 18. mai 2020 i en alder av 78 år.


== Referanser ==


== Eksterne lenker ==
Guardian Unlimited Politics – Ask Aristotle: Bill Olner MP
TheyWorkForYou.com – Bill Olner MP
The Labour Party in your area – Nuneaton
Labour in Nuneaton
Tananadalen

Tananadalen er en lavlandsregion i det sentrale Alaska. Dalen befinner seg på nordsiden av Alaska Range, der hvor Tananaelva dukker opp fra fjellene. Urfolkene som bebor dalen er Tanana-athabaskere, som er en del av Alaska-athabaskerne.
Homologi (antropologi)

I antropologien og arkeologien er homologi en form for analogi hvor to menneskelige trossystemer, praksiser eller kulturgjenstander er adskilt av tidsrom, men deler likheter med hensyn til genetikk eller historiske forbindelser. Spesielt i antropologien, er en homologi en struktur som deles gjennom nedstamning fra en felles forfar.
Konseptet ble utforsket av den amerikanske arkeologen William Duncan Strong i hans direkte historisk tilnærmelse til arkeologisk teori.
Himmel på jord

Himmel på jord er en julesang, komponert av Amund Enger, tekst av Jan Vincents Johannessen. Den ble opprinnelig skrevet som en hyllest til predikanten Aage Samuelsen, som et bidrag til TV 2s julesang-konkurranse. Blant annet har Maria Arredondo og Kurt Nilsen spilt den inn.


== Referanser ==
James Kari

James M. Kari (født 21. oktober 1944) er en amerikansk språkforsker og emeritus som har arbeidet i Alaska Native Language Center ved University of Alaska Fairbanks (UAF). Hans spesialfelt er na-dené-språk, deriblant athabaskiske språk i Alaska. I de siste 45 årene har han foretatt et omfattende arbeid på språkene ahtna, dena'ina, koyukon, deg hi'tan, holikachuk, tanana, tanacross, øvre tanana og babine-witsuwit'en.
Kari arbeidet ved UAF fra 1973 til 1997, og fortsetter å arbeide med en rekke språkprosjekter blant Alaskas urfolk. Han har forfattet eller redigert mer enn 200 publikasjoner, deriblant mer enn 4000 sider med tospråklige tekster i syv na-dené-språk. Han er den mest profilerte bidragsyter til Alaska Native Language Archive med mer enn 1000 bidrag per 2019.


== Referanser ==
Kunståret 1974

Kunståret 1974 er en oversikt over hendelser, fødte og avdøde kunstnerpersonligheter i 1974.


== Hendelser ==


== Fødsler ==


== Dødsfall ==


== Referanser ==


== Eksterne lenker ==
(en) 1974 in art – kategori av bilder, video eller lyd på Commons
Keren Rice

Keren Rice (født 1949) er en canadisk språkforsker. Hun har spesialisert seg på forskning av slavey, et nordathabaskisk språk som snakkes i de canadiske nordvestterritoriene, og har lenge vært involvert i å vedlikeholde og revitalisere språket.Rice tok sin filosofiske doktorgrad i 1976. Hun er en professor of lingvistikk og direktør for Centre for Aboriginal Initiatives ved University of Toronto. Rice arbeider med en komparativ grammatikk for athabaskiske språk som vil klargjøre fonologien, morfologien, syntaksen, semantikken så vel som leksikonet for disse språkene. Som en canadisk forsker, arbeider hun også med markering, kontrast og kompleksitet i fonologi. Hun arbeider med en bok som evaluerer diagnostikken som har blitt foreslått for å bestemme markering (med spesiell vekt på frekvens, implikasjon og nøytralisering) og for å undersøke fonologiske mønstre.Rice var president for Canadian Linguistic Association fra 1998 til 2002 og var i 2012 president i Linguistic Society of America (LSA).


== Referanser ==
Kunståret 1962

Kunståret 1962 er en oversikt over hendelser, fødte og avdøde kunstnerpersonligheter i 1962.


== Hendelser ==


== Priser ==
Jacobprisen: Bendt Winge, interiørarkitekt/møbelarkitekt


== Fødsler ==
Alderen på levende personer født i 1962 er enten: 60 eller 61 år.


== Dødsfall ==

		


== Referanser ==


== Eksterne lenker ==
(en) 1962 in art – kategori av bilder, video eller lyd på Commons
Upward Sun River

Upward Sun River (tanana: Xaasaa na’) er et arkeologisk funnsted fra slutten av pleistocen som er assosiert med den paleo-arktiske tradisjon. Funnstedet befinner seg i Tananadalen i Alaska. Det er datert til omkring 11,500 BP, og er det eldste funnstedet med menneskelige levninger som er oppdaget på amerikansk side of Beringlandbrua. Funnstedet ble oppdaget i 2006.
Laget av menneskelige levninger ligner på lag 6 fra Ushki Lake, Kamchatka. Begge områdene er de eneste steder med gravlagte personer i Beringlandbrua som er funnet så langt fra denne perioden.


== Referanser ==
Cathrine Hedevig von Løwenhielm

Cathrine Hedevig Løwenhielm til Vejrup, Sellebjerg, Hindemae, Tjerne, Hovindsholm og Skridshol (født 1661, død 5. mai 1719) var en dansk-norsk adelsdame. 
Hun var datter av generalmajor Hans Schrøder von Løvenhielm (1627–99) i hans ekteskap med Bertha Frederiksdatter von Ahlefeldt (d. 1672). 11. juni 1678 giftet hun seg på Akershus med generalmajor Caspar Christoffer Brockenhuus til Sebberkloster (d. 1713). Cathrine Hedevig og ektemannen arvet i årene 1684–86 stort jordegods fra hennes stemor Sofie Bjelke. Paret bosatte seg på Hovindsholm, hvor de etter en brann lot oppføre en praktfull hovedbygning.Etter at ektemannen døde i 1713, bodde Cathrine Hedevig videre på Hovindsholm. Utover gården Revling, som hun solgte videre til ektemannens uekte sønn, major Caspar Brochenhuus, beholdt hun resten av eiendommene udelt. Hun døde selv på Hovindsholm i 1719, hvoretter hun ble bisatt ved sin mann i et oppmuret gravsted ved Nes kirke. Gravstedet ble ødelagt da kirken i 1770 ble rammet av lyn og brente ned.


== Barn ==
Hans Brockenhuus-Løwenhielm (1679-1734), generalmajor
Anna Margrethe Brockenhuus (1681–1768), gift med kommanderende general i Norge Barthold Henrik von Liitzow til Thom
Johan Frederik Brockenhuus (1682-1756), generalløytnant
Barte Magdalene Brockenhuus (1684–1769), gift med oberst Jørgen Otto Brockenhuus til Aker, Disen og Samsal (1664–1728)
Sophie Brockenhuus (–1748), gift med 1) oberst Adam Casper v. Lepeln og 2) oberst Frants Henrik v. Schlanbusch


== Referanser ==
Lydia T. Black

Lydia T. Black (født 16. desember 1925 i Kiev i den ukrainske sosialistiske sovjetrepublikk i Sovjetunionen, død 12. mars 2007 i Kodiak, Kodiak Island Borough Alaska, USA) var en ukrainsk-amerikansk antropolog.I 2008 vant hun en American Book Award for sin bok Russians in Tlingit America: The Battles of Sitka, 1802 And 1804.


== Referanser ==
Anna Stavdal

Anna Stavdal (født 1959) er en norsk allmennlege, universitetslektor ved Universitetet i Oslo og journalist. Hun er for øyeblikket president-elect i den internasjonale organisasjonen World Organization of Family Doctors (WONCA). Hun er også medlem av Pan-European Commission on Health and Sustainable Development, ledet av tidligere statsminister i Italia Mario Monti.Stavdal studerte medisin ved Universitetet i Oslo. Siden 1989 har hun praktisert som allmennlege i bydel St. Hanshaugen i Oslo. Fra 1999 til 2003 var hun leder for Norsk selskap for allmennmedisin (NSAM). Hun begynte sitt arbeid i World Organization of Family Doctors (WONCA) i 2010 og ble leder for den europeiske avdelingen i 2016. Hun ble valgt til president i WONCA World i 2018 og tiltrer 2021.Mellom 2002 og 2010 skrev hun en ukentlig spalte om helserelaterte saker i Verdens Gang. Hun er universitetslektor ved Universitetet i Oslo.


== Referanser ==
Ferrittkjerne

En ferrittkjerne lages av det keramiske materialet ferritt (en jernoksid-forbindelse) og brukes som kjernemateriale i spoler, baluner, høyfrekvens-transformatorer, common-mode-spoler og lignende.

Det er veldig vanlig å finne ferrittkjerner som common-mode-spoler på strømledningen til forskjellige elektroniske apparater.
Ferrittkjerner produseres ved å blande forskjellige jernoksid-pulver sammen med bindemidler og blandingen varmes deretter opp og presses sammen før avkjøling. Denne prosessen kalles sintring. Blandingen som brukes benevnes ofte for en mix og for enkel klassifisering har forskjellige ferrittvarianter forskjellige såkalte mix-nummer.
En ferrittkjerne kan komme i forskjellige former. Torus-form (smultring) er en svært vanlig men effektiv form. Kjerner med klemforbindelse er praktiske når man ønsker å redusere common-mode-strømmer i en eksisterende kabel uten å koble den fra først.


== Typer ==
Kjerner med en relativ permeabilitet 
  
    
      
        μ
      
    
    {\displaystyle \mu }
   mellom 20 og 850 lages stort sett av nikkel-sink-ferritter (NiZn). Kjerner med høyere relativ permeabilitet enn 850 lages av mangan-sink-ferritter. De fleste mixene leveres i mørk farge, og det kan derfor være umulig å skille dem uten å faktisk måle på dem.
Noen av de vanligst brukte ferrittmiksene for radioapplikasjoner er følgende:


==== Mix 31 ====
MnZn for undertrykking av EMI fra 1 MHz til 50 MHz


==== Mix 43 ====
NiZn for undertrykking av EMI fra 2 MHz til 60 MHz.


==== Mix 61 ====
NiZn for undertrykking av EMI fra 5 MHz til 200 MHz


== Referanser ==


== Se også ==
Balun
Elektromagnetisk forstyrrelse
Leo Panitch

Leo Victor Panitch (født 3. mai 1945 i Winnipeg i Manitoba i Canada, død 19. desember 2020 i Toronto) var en kanadisk filosof, redaktør, forfatter og statsviter.


== Biografi ==
Panitch var barn av en arbeiderfamilie, faren var jødisk immigrant fra Ukraina.Leo Panitch var professor ved York University. Fra 1985 var han medredaktør i Socialist Register. Han var en tilhenger av marxismen.
I 2013 ble han tildelt Isaac and Tamara Deutscher Memorial Prize.
Panitch døde 19. desember 2020 på et sykehus i Toronto i Ontario av lungebetennelse utløst av covid-19, i en alder av 75 år. Han var blitt innlagt på sykehuset for kreftbehandling, og ble smittet av koronaviriuset der.


== Verker ==
The Socialist Challenge Today (co-authored with Sam Gindin), Merlin Press: 2018
The Making of Global Capitalism: The Political Economy of American Empire (co-authored with Sam Gindin), Verso: 2012
In and Out of Crisis: The Global Financial Meltdown and Left Alternatives (co-authored with Greg Albo and Sam Gindin), PM Press: 2010
Renewing Socialism: Transforming Democracy, Strategy and Imagination, Merlin Press: 2008
From Consent to Coercion: The Assault on Trade Union Freedoms (co-authored with Donald Swartz), University of Toronto Press: 2003
The End of Parliamentary Socialism: From New Left to New Labour (2nd edition) (co-authored with Colin Leys), Verso: 2001
Working Class Politics in Crisis: Essays on Labour and the State, Verso: 1986
The Canadian State: Political Economy and Political Power, University of Toronto Press: 1977


== Referanser ==
Maya Ilsøe

Maya Ilsøe (født 1. mai 1975 i København) er en dansk manusforfatter. Hun var en av forfatterne bak Danmarks Radios julekalendre Absalons Hemmelighed og Pagten. Ilsøe var hovedforfatter for TV-serien Arvingene.Sammen med Jesper Fink og Charlotte Sieling var hun manusforfatter på filmen Margrete den første i 2021. Året etter mottok de Bodilprisen for beste manuskript.


== Referanser ==


== Eksterne lenker ==
(en) Maya Ilsøe på Internet Movie Database 
(da) Maya Ilsøe på Filmdatabasen 
(da) Maya Ilsøe på danskefilm.dk 
(da) Maya Ilsøe på danskfilmogtv.dk 
(fr) Maya Ilsøe på Allociné
Märta Norberg

Märta Norberg (også stavet Märtha Nordberg, født 19. september 1922 i Örnsköldsvik, død 19. desember 2020 i Örnsköldsvik) var en svensk langrennsløper. Hun representerte Sidensjö IK og Vårby IK.Norberg slo gjennom bare 17 år gammel da hun vant 10 km ved SM i langrenn 1939. Hun deltok den første OL-konkurranse i langrenn for kvinner under Vinter-OL 1952 i Oslo, og ble nummer fire på 10 km etter et uhell; da hun skulle gå forbi en tsjekkoslovakisk deltaker i en motbakke, snublet tsjekkeren og skred over Norbergs ski slik at bindingen røk, og hun måtte stoppe for å feste skien igjen. Hun var bare tre sekunder ifra en bronsemedalje. Tre finske deltakere slo Norberg, men hun fikk revansje ved Svenska skidspelen i Falun samme år, hvor hun vant.
Norberg tok bronse på 3 × 5 km stafett  i VM på ski to ganger: 1954 i Falun (sammen med Anna-Lisa Eriksson og Sonja Edström-Ruthström) og 1958 i Lahtis (med Edström og Irma Johansson). I svenske mesterskap vant hun seks gull på 10 km og fire gull i stafett med Vårby IK.
En statue i bronse, "Skidåkerskan", som forestiller Märta Norberg ble satt opp i 2005 ved en rasteplass langs länsväg 335 i Näs mellom Sidensjö og Sollefteå, Statuen ble gjort på oppdrag av Nätterlunds minnefond og ble lagd av kunstneren Jörgen Nilsson.


== Referanser ==


== Eksterne lenker ==
(en) Märta Norberg – Olympedia 
(en) Märta Norberg – Sports-Reference (OL-resultater – arkivert) 
(sv) Märta Norberg – Sveriges olympiske komité 
(en) Märta Norberg – FIS (langrenn) 
SM-resultater
Vibeke Langli

Vibeke Langli (født 1973) er en norsk lokalpolitiker for Senterpartiet. Hun ble i 2019 ordfører i Rindal kommune.


== Referanser ==
Sveggen

Sveggen er et tettsted i Averøy kommune i Møre og Romsdal. Det ligger på begge sidene av Sveggesundet, som skiller Sveggøya fra fastlandet. Sveggen ligger på yttersiden av Averøy og er et historisk fiskevær på Nordmøre. 
Tettstedet hadde 297 innbyggere per 6. oktober 2022.


== Referanser ==
Jonatan Rodriguez

Jonatan Gulliver Rodriguez (født 2. desember 1976 i Stockholm) er en svensk skuespiller.
Han hadde sin første rolle i TV-serien Tre kronor i perioden 1994 til 1999. I 2002 ble han uteksaminert ved Teaterhögskolan i Stockholm. For rollen i den norske spillefilmen Alle utlendinger har lukka gardiner fra 2020 ble han nominert til Amandaprisen 2020 i klassen beste mannlige birolle.


== Filmografi ==


=== TV ===
1994–1999: Tre kronor
2005–2007: Saltön
2008: Oskyldigt dömd
2009: 183 dagar
2010: Kommissarie Winter
2012: Solsidan
2014: Ettor och nollor
2018–2020: Advokaten


=== Film ===
2004: Babylonsjukan
2006: Keillers park
2007: Hata Göteborg
2009: Beverly Hills Chihuahua (stemme)
2010: Återfödelsen
2012: En plats i solen
2013: Ego
2015: Tsatsiki, farsan och olivkriget
2019: Ring mamma!
2019: Sune – Best Man
2020: Alle utlendinger har lukka gardiner
2020: Kadaver


== Referanser ==


== Eksterne lenker ==
(en) Jonatan Rodriguez på Internet Movie Database 
(sv) Jonatan Rodriguez i Svensk Filmdatabas 
(da) Jonatan Rodriguez på Filmdatabasen 
(fr) Jonatan Rodriguez på Allociné 
(en) Jonatan Rodriguez hos The Movie Database
Leinstrand (Herøy)

Leinstrand er et tettsted i Herøy kommune i Møre og Romsdal. Det ligger på vestsida av Leinøya. Tettstedet hadde 587 innbyggere per 6. oktober 2022.


== Referanser ==
Haugsbygda

Haugsbygda er et tettsted i Sande kommune i Møre og Romsdal. Det ligger på vestsida av Gurskøya, ved nordsida av fjorden Gursken. Tettstedet hadde 297 innbyggere per 6. oktober 2022.


== Referanser ==
VM i snooker 2021

VM i snooker 2021 ble arrangert i Sheffield i England fra 17. april til 3. mai 2021.


== Resultater ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
EM i turn 2021

EM i turn 2021 ble arrangert i Basel i Sveits fra 21. til 25. april 2021.


== Medaljevinnere ==


== Referanser ==


== Eksterne lenker ==
Offisielt nettsted
Stafett-VM i friidrett 2024

Stafett-VM i friidrett 2024 blir arrangert i Nassau i Bahamas i april/mai 2024.


== Medaljevinnere ==
Kommer


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
EM i slalåm-padling 2021

EM i slalåm-padling 2021 ble arrangert i Ivrea i Italia fra 7. til 9. mai 2021.


== Medaljevinnere ==


=== Menn ===


==== Kano ====


==== Kajakk ====


=== Kvinner ===


==== Kano ====


==== Kajakk ====


== Referanser ==


== Eksterne lenker ==
Offisielt nettsted
The Beauty That Still Remains

The Beauty That Still Remains («Skjønnheten som fortsatt er igjen») er et korverk av den norske komponisten Marcus Paus basert på Anne Franks dagbok. Verket ble skrevet for Det norske jentekor på oppdrag fra regjeringen i forbindelse med 70-årsmarkeringen for andre verdenskrigs slutt i 2015, og hadde premiere 8. mai samme år i Universitetets aula, åpnet av forsvarsminister Ine Marie Eriksen Søreide. Verket ble utgitt på platen med samme navn av Det norske jentekor i 2020 sammen med Maja Ratkjes avantgardistiske verk Asylos. Verket fikk en svært god mottakelse fra musikkritikere i Norge og utlandet.


== Innhold og mottakelse ==
Verket består av elleve satser: «Prologue: Dearest Kitty», «The World Transformed I», «Cadenza I», «Empty Days», «Cadenza II», «Prescription for Gunfire Jitters», «A Portrait of Anne», «Intimations of Love», «Cadenza III», «The World Transformed II» og «Epilogue: The Beauty That Still Remains».Tittelen er hentet fra en passasje i Franks dagbok:

Jeg tenker ikke på all elendigheten, men på all den skjønnheten som fortsatt er igjen. I dette er mor og jeg forskjellige. Hennes råd i møtet med nedtrykthet er: 'Tenk på all elendigheten i verden og vær glad for at du ikke opplever det'. Mitt råd er: 'Gå utenfor, ut i naturen og nyt solskinnet. Gå ut og prøv å finne tilbake til lykken i deg selv. Tenk på alt det vakre i deg selv og rundt deg, og vær lykkelig!'

Guy Rickards skrev i Gramophone at
følelsen i det sitatet, fokuset på det positive i en svært farlig tid, er den søylen Marcus Paus' usedvanlig vakre kantate er bygd rundt. Innkapslet i den siste av de elleve satsene, Epilogue, er nettopp disse ordene lagt inn i en melodisk strøm som er fengende og hjerteskjærende på samme tid (...) noe av kraften i Paus' utforming kommer av hans bruk av jentekor som hovedmedium, der mange av sangerne – i enhver fremførelse – er på samme alder som Anne Frank var da hun skrev ordene, før hun ble forrådt og transportert i dødsleiren. Men det hadde hatt lite å si om ikke Paus' musikalske oppfinnsomhet var så stor som den er. Dette gis en ekstra dimensjon med den rollen akkordeon-akkompagnementet har (...) her er det en ekte følelse av sammensmelting, kontrapunkt og kryssbefruktning mellom de musikalske trådene, på en måte som gjør at da jeg over omtalte The Beauty That Still Remains som en kantate, like godt kunne kalt den en konsert for akkordeon med korakkompagnement. Musikken fungerer like godt i begge formater og enda mer som en syntese. Den finske komponisten Mikko Heiniö har klart en tilsvarende blanding i noen av sine klaverkonserter (om enn ikke så vellykket som Paus har klart her) og den egentlige stamfaren til denne typen verk er det makeløse Wirklicher Wald av Arne Nordheim. Dette er det fineste verket jeg har hørt av Marcus Paus.

Verket ble av Vårt Land fremhevet som en av de beste klassiske utgivelsene i 2020.


== Album ==
Verket ble utgitt på platen med samme navn av Det norske jentekor på plateselskapet 2L i 2020, sammen med Maja Ratkjes avantgardistiske verk Asylos.


== Referanser ==
Hate Songs for Mezzo-Soprano and Orchestra

Hate Songs for Mezzo-Soprano and Orchestra er en operatisk sangsyklus for mezzosopran og orkester av den norske komponisten Marcus Paus, basert på dikt av Dorothy Parker. Verket ble skrevet i 2014 og ble utgitt på albumet Portraying Passion: Works by Weill/Paus/Ives (2018) av Tora Augestad og Oslo-Filharmonien, med verk av Paus, Kurt Weill og Charles Ives. Augestad vant Spellemannprisen 2018 i klassen klassisk for utgivelsen.
Professor i musikkvitenskap Ralph P. Locke skrev at Paus' Hate Songs var «et av de mest engasjerende verkene» de siste årene; «syklusen uttrykker Parkers yndlingstema: hvor forferdelige mennesker er, særlig de mannlige eksemplarene av arten». Locke fremhevet Augestads innspilling av verket som et av de «beste opera- og vokalmusikkverkene» fra 2018/2019.Tittelen er hentet fra Parkers dikt «Women: A Hate Song», publisert i Vanity Fair i 1916; dette og andre dikt har blitt beskrevet som en «fotobok av New York med de kvinnelige karikaturene som Parker avskydde, særlig sløve borgerlige kvinner, som var gjenstand for patriarkalsk tilbedelse som engleaktige, tamme vesener».


== Diskografi ==
Tora Augestad og Oslo-Filharmonien, Portraying Passion: Works by Weill/Paus/Ives, LAWO Classics, 2018


== Referanser ==
Missa Concertante

Missa Concertante er en messe komponert av Marcus Paus i 2008. Den ble skrevet til Oslo Internasjonale Kirkemusikkfestival i 2008 og urfremført av Oslo Kammerkor, domorganist Kåre Nordstoga, saksofonist Rolf Erik Nystrøm og Oslo Strykekvartett. Verket inneholder delene Kyrie, Gloria, Credo, Sanctus og Agnus Dei, og varer rundt 45 minutter.


== Referanser ==
Strandportulakk

Strandportulakk (Sesuvium portulacastrum) er en flerårig urt som vokser vilt i kystnære områder i store deler av verden.


== Beskrivelse ==
Strandportulakk kan bli inntil 30 cm høy, med opp til 1 meter lange, tykke og glatte stengler. Bladene er glatte, kjøttfulle, og blanke. De er linje- eller lanseformet. gjerne mellom 10–70 mm lange og 2–15 mm brede. Blomstene er rosa eller lilla.Arten ble først publisert som Portulaca portulacastrum av Carl Linné i 1753. Seks år senere overførte han den til Sesuvium, navnet den har hatt siden den gang. I 1891 forsøkte Otto Kuntze å overføre arten til en ny slekt uten å lykkes som Halimus portulacastrum.


== Utbredelse ==
Strandportulakk vokser i sandholdig leirjord, på kalkstein og sandstein ved kysten og i salte våtmarksområder over store deler av verden. Den er hjemmehørende i Afrika, Asia, Australia, Nord-Amerika og Sør-Amerika, og er forvillet mange andre steder.


== Bruk ==
Strandportulakk spises på Filippinene, og kalles dampalit på Tagalog og bilang eller bilangbilang på Bisaya. Planten blir i første rekke søtsyltet og spist som en rett kalt atchara


== Referanser ==


== Eksterne lenker ==
(en) Strandportulakk – oversikt og omtale av artene i WORMS-databasen 
(en) Strandportulakk i Encyclopedia of Life 
(en) Strandportulakk i Global Biodiversity Information Facility 
(en) Strandportulakk hos ITIS 
(en) Strandportulakk hos NCBI 
(en) Strandportulakk hos The International Plant Names Index 
(en) Strandportulakk hos Tropicos 
(en) Kategori:Sesuvium portulacastrum – bilder, video eller lyd på Wikimedia Commons 
(en) Sesuvium portulacastrum – galleri av bilder, video eller lyd på Wikimedia Commons 
Sesuvium portulacastrum – detaljert informasjon på Wikispecies
Frøbarna

Frøbarna (engelsk: Children of Ginko) er en barneopera av Marcus Paus. Den ble skrevet i 2018 og hadde première i Shanghai i 2020 som del av prosjektet Ibsen International med støtte fra Utenriksdepartementet. Operaen foregår i en nær fremtid, der planeten har frosset til en isørken. To søstre, frøbarna, setter seg fore å vekke planeten til live. Verket er inspirert av Svalbard globale frøhvelv og tar sikte på å fremme økologisk bevissthet og «vise frem naturens kraft og feire barns mot».


== Referanser ==
Geitnes

Geitnes er et tettsted i Molde kommune i Møre og Romsdal. Det ligger ved Karlsøyfjorden på vestre ende av Skålahalvøya. Tettstedet hadde 338 innbyggere per 6. oktober 2022.


== Referanser ==
Hesthagen

Hesthagen er et tettsted i Molde kommune i Møre og Romsdal. Det ligger på nordsida av Fannefjorden, rundt 2 km øst for Molde lufthavn, Årø. Tettstedet hadde 242 innbyggere per 6. oktober 2022.


== Referanser ==